བསྐལ་བཟང་རྒྱལ་བ་སྲས་བཅས་ལས
སྙིང་སྟོབས་བརྩོན་འགྲུས་ཕུལ་བྱུང་བ།།
ཤཱཀྱ་སེངྒེ་ཤཱཀྱའི་གཙོ།།
བཀྲ་ཤིས་བྱིན་རླབས་ཆར་ཆེན་ཕོབ།།
ཤེས་རབ་མཆོག་ལྡན་ཤཱ་རིའི་བུ།།
རྒྱལ་སྲས་སྒྲ་གཅན་འཛིན་བཟང་པོ།།
བྲམ་ཟེ་ཆེན་པོ་རཱ་ཧུ་ལ།།
བཀྲ་ཤིས་བྱིན་རླབས་ཆར་ཆེན་ཕོབ།།
མགོན་པོ་ཀླུ་སྒྲུབ་ལེགས་ལྡན་འབྱེད།།
དཔལ་སྦས་ཡེ་ཤེས་སྙིང་པོ་དང༌།།
གངས་ཅན་བསྟན་རྩ་ཞི་བ་འཚོ།།
བཀྲ་ཤིས་བྱིན་རླབས་ཆར་ཆེན་ཕོབ།།
132

གཞན་བསྐུལ་གྱི་ངོར་བྲིས་པའི་སྨོན་ལམ་གྱི་སྐོར་རྣམས་ཕྱོགས་གཅིག་ཏུ་བསྡེབས་པ་ནོར་བུའི་མཛོད་ཁང༌།

སྦ་བཙུན་རཏྣ་གཡོ་དམར་གཙང༌།།
བླ་ཆེན་གྲུམ་སྟོན་ཀླུ་མེས་སོགས།།
དབུས་གཙང་མི་བཅུ་སྨད་འདུལ་རྒྱུད།།
བཀྲ་ཤིས་བྱིན་རླབས་ཆར་ཆེན་ཕོབ།།
སྒྲ་གཅན་འཛིན་སློབ་ཟག་ཟད་སྡེ།།
ཆོས་སྡེ་དྷརྨ་པཱ་ལའི་ཞབས།།
པྲཛྙཱ་པཱ་ལ་སྟོད་འདུལ་རྒྱུད།།
བཀྲ་ཤིས་བྱིན་རླབས་ཆར་ཆེན་ཕོབ།།
ཀླུ་སྒྲུབ་ཡོན་བློ་རིན་ཆེན་བཤེས།།
ཆོས་བཟང་གུ་ཎ་སཱ་ག་ར།།
ཆོས་ཀྱི
ས་ཀྱི་ཕྲེང་བ་ཞི་འབྱུང་སྦས།།
བཀྲ་ཤིས་བྱིན་རླབས་ཆར་ཆེན་ཕོབ།།
པཎ་ཆེན་ཤཱཀྱ་ཤྲཱི་བྷ་དྲ།།
བྱང་རྡོར་རྣམ་གཉིས་དབང་ཕྱུག་གྲགས།།
གཞོན་ནུ་བྱང་ཆུབ་ཡོན་རྒྱལ་བ།།
བཀྲ་ཤིས་བྱིན་རླབས་ཆར་ཆེན་ཕོབ།།
ཡོན་ཏན་བློ་གྲོས་སེངྒེ་དཔལ།།
རབ་འབྱོར་སེངྒེ་ཆོས་གྲུབ་སེང༌།།
133

༼ང༽ སྨོན་ལམ་དང་ཕྱགས་ཆེན་གནད་དོན། འབེལ་གཏམ། དྲི་བ་དྲིས་ལན་བཅས་ཀྱི་སྐོར།

དབྱངས་ཅན་བཟང་པོ་དཀོན་མཆོག་འབངས།།
བཀྲ་ཤིས་བྱིན་རླབས་ཆར་ཆེན་ཕོབ།།
དབང་ཕྱུག་རྡོ་རྗེ་དགའ་བའི་དབྱངས།།
རང་གྲོལ་རྗེ་སོགས་འདུལ་སྡོམ་གྱི།།
བླ་རྒྱུད་རིན་ཆེན་ཚར་དངར་བས།།
བཀྲ་ཤིས་བྱིན་རླབས་ཆར་ཆེན་ཕོབ།།
བསྟན་པའི་གཞི་མ་སོ་སོར་ཐར།།
བསླབ་གསུམ་ཡིད་བཞིན་ནོར་བུ་ཡིས།།
རང་གཞན་དགོས་འདོད་ཀུན་འབྱུང་བའི།།
བཀྲ་ཤིས་བྱིན་རླབས་ཆར་ཆེན་ཕོབ།།
འདུལ་སྡོམ་དྲི་མེད་ཉི་འོད་ཀྱིས།།
བསྟན་པའི་པད་ཚལ་ཆེར་རྒྱས་ཤིང༌།།
གདུལ་བྱའི་རྐང་དྲུག་ཚིམ་བྱེད་པའི།།
བཀྲ་ཤིས་ཕྱོགས་མཐར་ཁྱབ་རྒྱས་ཤོག།
ཅེས་སོ་ཐར་གྱི་སྡོམ་པའི་མཁན་རྒྱུད་སྔ་ཕྱི་བར་གསུམ་ལ་བརྟེན་པའི་ཤིས་པ་བརྗོད་པ་འདི་ལྟ་བུ་ཞིག་
གྱིས་ཤིག་ཅེས། མཉམ་མེད་མཆོག་གི་སྤྲུལ་པའི་སྐུ་བཟང་པོའི་མཚན་ཅན་གང་གི་བཀའ་སྩལ་སྤྱི་བོར་བླངས་
ནས་ཡིག་ལམ་དུ་བཀོད་པར་བགྱིས་པ་དགེ་ལེགས་འཕེལ།
134

གཞན་བསྐུལ་གྱི་ངོར་བྲིས་པའི་སྨོན་ལམ་གྱི་སྐོར་རྣམས་ཕྱོགས་གཅིག་ཏུ་བསྡེབས་པ་ནོར་བུའི་མཛོད་ཁང༌།